Димитар Смилески

Димитар Смилески — македонски публицист.

==Димитар Смилески е роден во 1948 година во село Оздолени, општина Дебрца. Завршил Природно-математички факултет - група Географија, при што се здобил со звање дипломиран географ. Скоро целиот работен век го поминал како новинар, а потоа како главен уредник и директор на Радио Охрид, а бил главен уредник и на охридскиот весник „Езерски Глас“ и на списанието „Далги“.Работел и како директор на Архивот во Охрид, од каде што се пензионирал.Како новинар има подготвено над стотина радио-репортажи и десетина документарни телевизиски емисии за селски населби во Охридско.Во 2001 година магистрирал на Факултетот за туризам и угостителство во Охрид, при што се здобил со звање - магистер по туристички науки.Со свои научни трудови од областа на географијата, етнологијата, историјата и туризмот учествувал на разни научни собири во Македонија. Во фокусот на неговиот научен интерес се селските населби во Југозападна Македонија и досега има издадено над дваесет монографии за села во Охридскиот крај.

Библиографија
 „Велмеј“ - монографија (1984)
 „Љубаништа: географска, демографска и историска студија“ - монографија во коавторство со Наум Ристески (1985)
 „Долно Лакочереј“ - монографија (1986)
 „Куратица“ - монографија (1986)
 „Ботун“ - монографија (2002)
 „Родописот на Неловци - Оровник“ - монографија (2003)
 „Скребатно“ - монографија (2005)
 „Оздолени - Слатински Чифлик - Сошани“ - монографија (2008)
 „Скребатно“ - монографија (2011)
 „Пештани“- монографија (2014)
 „Требеништа“ - монографија (2017)
 „Сирула“ - монографија (2018)
 „Косел“ - монографија (2019)
 „Опеница“ - монографија (2020)
 Српски документи за историјата на Охридско-струшкиот регион II(1890-1940)(2020) со Павле Митрески„

 „Лев Огненов“ - монографија во коавторство со Павле Митрески (2022)
 „Арбиново“ - монографија - коавторство со Велјан Ѓорески (2023)
 „Охридски летопис* - прв дел, во коавторство со Павле Митрески (2024)

Извори

Категорија:Македонски писатели
Категорија:Луѓе од Охрид